17. Mai
Dr 17. Mai isch dr 137. Dag vum Gregorianische Kalender (dr 138. in Schaltjohr), dodermit blybe no 228 Däg bis zum Änd vum Johr.

Was isch bassiert? 

 1654: Dr Rychsdag z Regensburg, wu anne 1653 unter em Chaiser Ferdinand III. zum erschte Mol noch em Dryssgjehrige Chrieg zämmedrätten isch, wird mit em Jingschte Rychsabschid ufglest. S isch dr letscht Rychsabschid vu dr Gschicht, wel anne 1663 dr „Immerwährend Rychsdag“ geschaffe wird.
 1814: Z Norwääge het men e Verfassig aagnoo, wo scho doozmool ganz modäärn gsy isch und em Chünig ekeis Vetorächt zuegstande het. Si gilt bis hüt, und de Tag isch de norwäägisch Nationalfyrtig.
 1835: In syre Enzyklika Commissum divinitus verurdailt dr Papscht Gregor XVI. d Badener Artikel zum Verhältnis zwische Chilche un Staat in dr Schweiz.
 1885: Dr Chaiser Wilhelm I. stellt dr dytsche Neuguinea-Kompagnie e „Schutzbrief“ iber d Hohaitsrächt fir Kaiser-Wilhelms-Land un dr Bismarck-Archipel uus.
2006: Bim Ysebahnunglück im Dürrenascht z Thun kollidiert e Bouzug mit brämsete Bouwäge. Drü Lüt chömme bi däm Unglück um ds Läbe.
 2012: Z Papua-Neiginea wäre us Dischtrikt vu dr Provinze Southern Highlands un Western Highlands zwo neji Provinze bildet: Hela un Jiwaka.

Uf d Wält chuu 
 1901: Werner Egk, dytsche Komponischt
 1948: Winfried Kretschmann, dytsche Bolitiker
 1962: Aglaja Veteranyi, rumänisch-schwyzerischi Schauspilerin und Dichterin
 1979: Bianca Mayer, Schwyzer Sängeri un Musikeri
 1980: Birgit Esser, dytschi Chemikeri

Gstorbe 
 1050: Guido vu Arezzo, Benediktinermench un Musiktheoretiker
 1788: Johann Ignaz Felbiger, öschtrychische Abt und Pädagoog
 1796: Jacob Wilhelm Lustig, niderländische Komponischt
 1856: Bernhard Galura, vordereschtrychische Kleriker
 1941: John C. Box, US-amerikanische Bolitiker
 1957: Albert Weber, Schwyzer Dialäktolog und Lehrer
 2002: Liesel Meier-Küchlin, dytschi Dialäktdichteri
 2018: René Zeller, Schwyzer Schurnalischt

Sunschtigs 
 Nationalfyrtig vu Norwege

Weblink 

0517